laion/Wikipedia-Exotic huggingface dataset:
აგალეგა

აგალეგა (ფრანგ. Agaléga) — ორი კუნძული ინდოეთის ოკეანის დასავლეთ ნაწილში (ჩრდილოეთი და სამხრეთი); მდებარეობს მადაგასკარიდან 800 კმ-ით ჩრდილო-აღმოსავლეთით და კუნძულ მავრიკიდან 1100 კმ-ით ჩრდილოეთით. ადმინისტრაციულად შედის ავტონომიურ მავრიკის გარე კუნძულების შემადგენლობაში. საერთო ფართობია — 24 კმ² (მათ შორის 14,3 კმ² — ჩრდილოეთი კუნძული და 9,7 კმ² — სამხრეთი კუნძული). არსებობს ცნობები კუნძულის 70 კმ² ფართობის შესახებ, მაგრამ კუნძულის თანამგზავრული ფოტოების გათვალისწინებით, ფართობის ეს მონაცემი საკმაოდ გადაჭარბებულია. ჩრდილოეთი კუნძული შეადგენს 12,5 კმ-ს სიგრძეში და 1,5 კმ-ს სიგანეში, ხოლო სამხრეთის კუნძული — 7 კმ-ს სიგრძეში და 4,5 კმ-ს სიგანეში. კუნძულების კლიმატი — ცხელი და ნოტიოა, საშუალო წლიური ტემპერატურით 26 °C, რომელიც მერყეობს 22,5 °C-დან 30,6 °C-მდე. წლის ყველაზე ცხელი თვეა — აპრილი. ფლორა წარმოდგენილია მანგროს მცენარეულობით და ქოქოსის პალმებით. კუნძულზე ბინადრობს ფელზუმების სახეობის ხვლიკების ენდემური ქვესახეობა Phelsuma borbonica — Phelsuma borbonica agalegae. კუნძულის მოსახლეობა 2010 წლის მონაცემებით შეადგენს 289 ადამიანს. ჩრდილოეთის კუნძულზე მდებარეობს ტერიტორიის ადმინისტრაციული ცენტრი — სოფელი ვინტ-სინკი, ასევე სოფელი ლა-ფურში. სამხრეთის კუნძულზე მდებარეობს სოფელი სანტე-რიტა. კუნძულის ეკონომიკა დაფუძნებულია ქოქოსის პალმის მოყვანაზე და ქოქოსის ზეთის და კოპრის წარმოებაზე. კუნძულის დასახლებული პუნქტები ერთმანეთთან შეერთებულია ქვიშოვანი და მარჯნული გზებით. კავშირი მავრიკისთან ხორციელდება ზღვით და ჰაერით. ჩრდილოეთის კუნძულზე არსებობს ასაფრენ-დასაჯდომი ზოლი, რომელსაც შეუძლია მიიღოს პატარა თვითმფრინავები. კუნძულზე არ არსებობს რაიმე სახის პორტი, გარდა ჩრდილოეთის კუნძულის ჩრდილოეთ დაბოლოებაზე არსებული პირსისა. კუნძულზე გარკვეული დროის განმავლობაში არ ხდებოდა ნაღდი ფულის ბრუნვა, ყველა სახის გადახდები ხორციელდებოდა მავრიკის სამთავრობო ჩეკების მეშვეობით, რომლებიც ეძლეოდათ კუნძულზე მომუშავეებს. ჩრდილოეთ კუნძულზე მდებარეობს სკოლა, პოლიციის განყოფილება, მეტეოროლოგიური სადგური და სამედიცინო პუნქტი. სასმელ წყლად ხმარობენ წვიმის წყალს. სხვა მიზნებისთვის გამოიყენება ჭაბურღილებიდან მიღებული წყალი. ელექტროენერგიას უზრუნველყოფენ დიზელის გენერატორები და მიეწოდება მხოლოდ განსაზღვრულ საათებში. ↑ www.britannica.com ↑ The Reptile Database: Phelsuma borbonica ↑ Ministry of Finance & Economic Development (2010). „DIGEST OF DEMOGRAPHIC STATISTICS 2010“ (PDF). 31st December. Government of Mauritius: 29. დაარქივებულია ორიგინალიდან (PDF) — 14 ნოემბერი 2012. ციტირების თარიღი: 3 March 2012. დამოწმება journal საჭიროებს |journal=-ს (დახმარება) ↑ www.mauritiusencyclopedia.com. დაარქივებულია ორიგინალიდან — 2012-05-01. ციტირების თარიღი: 2015-08-13.
კასტელ-კოხი

კასტელ-კოხი (უელსურად წითელი ციხესიმაგრე) — XIX საუკუნის ნეოგოთიკური ციხესიმაგრე სამხრეთ უელსში. მიჩნეულია რომ პირველი ციხესიმაგრე ამავე ადგილას 1081 წელს არსებობდა. 1093 წელს ციხე გაუკაცრიელდა. 1267 წელს გლამორგანის ლორდმა გილბერტ დე კლერმა ხელთ იგდო ციხესიმაგრის მიმდებარე მიწები ქალაქ სენგენიდთან ადგილობრივი უელსელი მმართველისგან. გილბერტის გარდაცვალების შემდეგ ციხესიმაგრე მისი ქვრივი მეუღლის ჯოანა აკრელის მფლობელობაში გადავიდა. 1307 წელს კი გილბერტის სეხნია ვაჟი ხდება ციხესიმაგრის მფლობელი. კასტელ-კოხი სავარაუდოდ აჯანყებულებმა გაანადგურეს 1314 წლის ივლისში და ამის შემდეგ იგი კვლავ გაუკაცრიელდა. მისი აღდგენა მომდევნო საუკუნეებშიც მოხდა საბოლოოდ კი მისი ამჟამინდელი სახე XIX საუკუნეში შეიძინა. McLees, David (2005) [1998]. Castell Coch (Revised ed.). Cardiff, UK: Cadw. ISBN 9781857602104.
ამერიკული საშინელებათა ისტორიის პერსონაჟების სია

ამერიკული საშინელებათა ისტორია (ინგლ. American Horror Story) — ამერიკული საშინელებათა ჟანრის სატელევიზიო სერიალი, რომელიც შექმნილია რაიან მერფისა და ბრედ ფელჩაკის მიერ. სერიალი ანთოლოგიური ხასიათისაა რის გამოც თითოეული სეზონი წარმოადგენს მინისერიალებს სხვადასხვა ისტორიებითა და პერსონაჟებით, თუმცა მერფის განცხადებით ყველა სეზონი არის დაკავშირებული ერთმანეთთან. სერიალის ყველა სეზონში მონაწილეობა აქვს მიღებული მხოლოდ ორ მსახიობს, ესენია: ივან პიტერსი და სარა პოლსონი. ოფიციალური საიტი
ბადრიჯანი ნიგვზით

ბადრიჯანი ნიგვზით — ქართული კერძი. მზადდება ბადრიჯნით, ნიგვზით, ნივრით, სანელებლებით და სხვა დანამატებით. მომზადების წესი
პოლინა ჟერებცოვა

პოლინა ჟერებცოვა (რუს. Полина Викторовна Жеребцова; დ. 20 მარტი, 1985, გროზნო, სსრკ) — რუსი მწერალი, განთქმული დღიურის ავტორი, სადაც აღრიცხულია ჩეჩნეთის სამი ომი და რომელიც მოიცავს მისი ბავშვობის, მოზარდობის და ახალგაზრდობის წლებს. 2002 წლიდან მუშაობა დაიწყო როგორც ჟურნალისტმა. არის რუსეთის ჟურნალისტთა კავშირის წევრი, ასევე PEN კლუბის წევრი.. მიიღო იანუშ კორჩაკის სახელობის საერთაშორისო პრემიის დიპლომი. ჟურნალი Der Spiegel მასზე წერდა: 2013 წლიდან ცხოვრობს ფინეთში.. Дневник Жеребцовой Полины. — Москва.: Детектив-Пресс., 2011.— ISBN 978-5-89935-101-3. Муравей в стеклянной банке. Чеченские дневники 1994-2004. — Москва.: Corpus, 2014 — ISBN 978-5-17-083653-6 Тонкая серебристая нить. — Москва.:АСТ, 2015. — ISBN 978-5-17-092586-5 Ослиная порода — Москва.: Время 2017. — ISBN 978-5-9691-1536-1 45 parallel (ნოველა), Ukraine, 2017 ISBN 978-966-03-7925-1 Le journal de Polina. France: Books Editions., 2013. ISBN 2-36608-032-8. Sodan sirpaleet. Finland, Helsinki: INTO, 2014. ISBN 978-952-264-312-4. LE JOURNAL DE POLINA. France, Paris: 10/18, 2015. — 528 с. ISBN 978-226-406-455-4. Чеченські щоденники 1994-2004 рр. Ukraine:«Клуб сімейного дозвілля, 2015.ISBN 978-966-14-8343-8. Polinas Tagebuch. — Berlin, Rowohlt Verlag, 2015. ISBN 978-3-87134-799-3. Polinos Dienorastis. — Lithuania, Tytoalba, 2015. ISBN 978-6-09466-107-5 Polina Zerebtsova, Тонка сріблиста нить, Ukraine: BСЛ, 2016. ISBN 978-617-679-207-9 Polina Zerebtsova, "Deníky Poliny Žerebcovové", BIZBOOKS, 2016 ISBN 978-80-265-0500-6 Грани.ру Презентация Дневника Жеребцовой Полины в музее А. Сахарова, видео Жизнь внутри войны Ant in a Glass Jar Chechen Diaries 1994–2004 Fragment The Guardian ↑ Deutsche Nationalbibliothek Record #1060131110 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Polina Zherebtsova on the diary she kept as a child during the Chechen war. ВВС ↑ Russlands Anne Frank ↑ political asylum
Live in London (Deep Purple-ის ალბომი)

Live in London — ჯგუფ Deep Purple-ის საკონცერტო ალბომი. ჩაწერილია 1974 წლის 22 მაისს ლონდონში, კილბერნში, BBC-სთვის. 1982 წლამდე გრამფირფიტაზე არ გამოცემულა. 2007 წელს გამოვიდა CD-ზე. ყველა სიმღერის ავტორები - რიჩი ბლეკმორი, დევიდ კოვერდეილი, გლენ ჰიუზი, ჯონ ლორდი და იენ პეისი, გარდა მითითებულისა. გლენ ჰიუზი მითითებულია მხოლოდ 2007 წლის გამოცემაში. სრული შოუს ჩანაწერი EMI-ზე ევროპაში 2007 წლის 3 სექტემბერს გამოვიდა. ↑ Live in London AllMusic-ზე ↑ Play.com
მიხა ჯიღაური

მიხა ჯიღაური (დ. 1859, კაკაბეთი — გ. 1950, იქვე) — მომღერალი, ლოტბარი და მწერალი. მიხა ჯიღაური საბჭოთა რეჟიმის დიდი მოწინააღმდეგე იყო, როდესაც დამყარდა საბჭოთა რეჟიმი იგი უამრავ პუბლიკაციას წერდა ამ რეჟიმის წინააღმდეგ, ამის გამო იგი ჩამოშორებულ იქნა ყველა საქმეს, რადგან იგი ხალხის მტრად იქნა აღიარებული, შემდეგ მან „მოინანია“ ეს ქმედება და უარყო თავისი მოსაზრებები და ხედვები საბჭოთა კავშირზე, მაგრამ იგი უკვე განდევნილი იყო იმ დროინდელი კულტურული ცხოვრებიდან. მიხა ჯიღაურის გუნდი, თბილისი.2008 წ. „ფავორიტი“. იოსებ მჭედლიშვილი. საქართველოს ფოლკლორის სახელმწიფო ცენტრი.
პინკ ფლოიდის 1968 წლის ტურნე

ჯგუფ პინკ ფლოიდის 1968 წლის ტურნე გაიმართა ევროპასა და ჩრდილოეთ ამერიკაში, 1968 წლის 17 თებერვლიდან 28 დეკემბრამდე. ტურნე დაიწყო სირთულეებით, ვინაიდან სიდ ბარეტი ჯგუფიდან 1968 წლის აპრილში წავიდა. იანვარში იგი პინკ ფლოიდთან ერთად უკრავდა, ხუთკაციან შემადგენლობაში, რომელშიც უკვე შედიოდა დევიდ გილმორი. ტურნე 17 თებერვალს, ნიდერლანდში გაიხსნა და 28 დეკემბერს დასრულდა - კვლავ ნიდერლანდში. წინა, 1967 წლის კონცერტების სერიისგან განსხვავებით, ჯგუფის გრაფიკი ნაკლებად დატვირთული იყო და დღეში ორი კონცერტი არ იმართებოდა. ბარეტის წასვლის შემდეგ სეტლისტებს მოაკლდა სიდის პერიოდში დაკრული კომპოზიციები, თუმცა 1971 წლამდე პროგრამაში რჩებოდა "Interstellar Overdrive" და "Astronomy Domine". უკანასკნელი ხანგრძლივობაში გაიზარდა და დაემატა განმეორებადი სტროფები. "Set the Controls for the Heart of the Sun" 1967 წლის ბოლოს უკვე სრულდებოდა ბარეტთან ერთად, მაგრამ მას დაემატა მეტი გიტარა და პარტიები ორგანზე. იგი 1972 წლამდე ჯგუფის თითქმის ყველა კონცერტზე სრულდებოდა. 1968 წელს კონცერტებს აგრეთვე დაემატა გონგი, რომელსაც მუსიკოსები (ძირითადად უოტერსი) იყენებდნენ. "Careful with That Axe, Eugene", წარდგენილი 1968 წლის დასაწყისში სახელწოდებებით "Murderistic Women" და "Keep Smiling People", 1973 წლამდე ჯგუფის კონცერტების მნიშვნელოვან ნაწილს შეადგენდა. იგი იცვლებოდა დროთა განმავლობაში. 1968 წლის ბოლოს მას დაემატა უოტერსის ვოკალი და კივილები. პროგრამას აგრეთვე დაემატა "The Massed Gadgets of Hercules", "A Saucerful of Secrets"-ის ადრეული ვერსია. ისევე, როგორც "Careful with That Axe, Eugene", იგი 6 წუთიანი ნომრიდან კონცერტებზე 11 წუთიან იმპროვიზაციად იქცა. სექციაში "Celestial Voices" ვოკალურ ნაწილს გილმორი ასრულებდა. ტიპურ სეტლისტში შედიოდა: "Astronomy Domine" "Interstellar Overdrive" "Set the Controls for the Heart of the Sun" "Pow R. Toc H." "Let There Be More Light" "The Massed Gadgets of Hercules" (პირველად შესრულდა 1968 წლის 23 მაისს, მოგვიანებით ეწოდა "A Saucerful of Secrets") "Flaming" "Keep Smiling People" ("Careful with That Axe, Eugene"-ის პროტოტიპული ვერსია) სხვა სიმღერები "Remember a Day" (დაუკრეს მხოლოდ 1968 წლის 6 მაისს) "It Would Be So Nice" (დაუკრეს მხოლოდ 1968 წლის 11 მაისს) "Matilda Mother" (დაუკრეს მხოლოდ 1968 წლის 26 ივლისს) თარიღები საიტზე Brain Damage.co.uk ↑ Schaffner, Nicholas (2005). „Prologue – Wish You Were Here“, Saucerful of Secrets: The Pink Floyd Odyssey, New, London: Helter Skelter, გვ. 15. ISBN 1-905139-09-8.  ↑ Manning, Toby (2006). „The Underground“, The Rough Guide to Pink Floyd, 1st, London: Rough Guides, გვ. 45. ISBN 1-84353-575-0.  ↑ Manning, Toby (2006). „The Albums“, The Rough Guide to Pink Floyd, 1st, London: Rough Guides, გვ. 160. ISBN 1-84353-575-0. ციტირების თარიღი: 16 September 2012.  ↑ Mabbett, Andy (1995). The Complete Guide to the Music of Pink Floyd. London: Omnibus,. ISBN 0-7119-4301-X.  ↑ Hodges, Nick and Priston, Ian (1999), Embryo: A Pink Floyd Chronology 1966–1971. Cherry Red Books, p. 126. ↑ RoIO CD: Keep Smiling People. Pf-roio.de. ციტირების თარიღი: 16 September 2012.
ენისა და მხატვრული სიტყვიერების გერმანული აკადემია

ენისა და მხატვრული სიტყვიერების გერმანული აკადემია (გერმ. Die Deutsche Akademie für Sprache und Dichtung, შემოკლ. DASD) — მწერალთა და მეცნიერების მოღვაწეთა გაერთიანება, რომელიც მიზნად ისახავს გერმანულ ენასა და ლიტერატურაზე ზრუნვას, მის წარმოჩინებასა და ხელშეწყობას. აკადემია დაარსებული იქნა ი.ვ. გოეთეს დაბადებიდან 200-ე წლისთავზე, 28 აგვისტოს 1949 წლისა ფრანკფურტის პაულსკირხეში და მისი მთავარი ოფისი დარმშტადტში მდებარეობს. ენისა და მხატვრული სიტყვიერების გერმანული აკადემია განსაკუთრებით ცნობილია გეორგ ბიუხნერის სახელობის ყოველწლიური პრემიით. Deutsche Akademie für Sprache und Dichtung Vor 55 Jahren: Akademie für Sprache und Dichtung wird gegründet. Dradio 28. August 2004 დაარქივებული 2008-09-26 საიტზე Wayback Machine. აკადემია
პითონ-დე-ლა-რივიერ-ნუარი

პითონ-დე-ლა-რივიერ-ნუარი (ფრანგ. Piton de la Petite Rivière Noire) — ყველაზე უფრო მაღალი მთა მავრიკის კუნძულზე, რომლის სიმაღლეა — 828 მეტრი ზღვის დონიდან. მდებარეობს კუნძულის სამხრეთ-დასავლეთ ნაწილში სავანის პლატოზე. მთის ფერდოებზე სათავეს იღებენ მთის ბევრი მდინარეები. მთა მდებარეობს ეროვნული პარკის და ბლექ-რივერ-გორჯესის ბიოსფერული რეზერვატის ტერიტორიაზე. Peakbagger.com (ინგლისური) მავრიკის მთები დაარქივებული 2007-03-26 საიტზე Wayback Machine. (ინგლისური) ↑ Black River Gorges National Park. National Parks and Conservation Services. დაარქივებულია ორიგინალიდან — 2013-03-10. ციტირების თარიღი: 2013-02-26.
ბაძგი

ბაძგი, ჭყორი (ლათ. Ilex) — მცენარეთა გვარი ბაძგისებრთა ოჯახისა. მარადმწვანე ზოგჯერ ფოთოლმცვივანი ხეები და ბუჩქებია. აქვს მარტივი, ტყავისებრ ხეშეში, კიდეეკლიანი ფოთლები. ნაყოფი კურკიანაა, წითელი ან შავი, იშვიათად ყვითელი. შეიცავს 400-ზე მეტ სახეობას, რომლებიც გავრცელებულია სამხრეთ ამერიკისა და აზიის ტროპიკებსა და სუბტროპიკებში. 3 სახეობა იზრდება კავკასიაში. ესენია: წვრილნაყოფა ბაძგი (ლათ. Ilex stenocarpa) ჩრდილო-დასავლეთ კავკასიაში, ჰირკანული ბაძგი (ლათ. Ilex hyrcanica) — თალიშში და კოლხური ბაძგი (ლათ. Ilex colchica) — საქართველოში. კოლხური ბაძგი 2,5 მ სიმაღლის მარადმწვანე ბუჩქია; ქვეტყეს ქმნის ფოთლოვან (განსაკუთრებით წიფლნარებში). ფოთლოვან-წიწვოვანსა და წიწვოვან ტყეებში. კულტივირებულია ბაძგის ეგზოტიკური სახეობის უმრავლესობა მოშენებულია საქართველოში. მათგან აღსანიშნავია პარაგვაული ბაძგი ანუ პარაგვაული ჩაი, რომლის ფოთლებისაგან სამხრეთ და ჩრდილოეთ ამერიკასა და დასავლეთ ევროპაში ამზადებენ ჩაის - მატეს. ბაძგის მარადმწვანე სახეობები დეკორატიულია, აშენებენ ცოცხალ ღობეებად. მაგარსა და მძიმე მერქანს იყენებენ სადურგლო-სახარატო საქმეში. ფოთოლი, ნაყოფი და ქერქი იხმარება მედიცინასა და კულინარიაში. სახეობათა უმრავლესობა შეიცავს მთრიმლავ, ცხიმოვან და საღებარ ნივთიერებებს, ზოგი A1, B2 და C ვიტამინებს. კოლხური ბაძგი კოლხური ბაძგი სახოკია მ., ქართული საბჭოთა ენციკლოპედია, ტ. 2, თბ., 1977. — გვ. 253.
გრან-ბასენი

გრან-ბასენი (ფრანგ. Grand Bassin) — პატარა ტბა მავრიკში, რომელიც მდებარეობს სავანის ოლქში, ძველ ვულკანურ კრატერში, ზღვის დონიდან 550 მეტრ სიმაღლეზე. ამ ადგილს თაყვანს სცემს კუნძულ მავრიკის ინდუსი მოსახლეობა, რომლებმაც აქ ააშენა პატარა ტაძარი, რომელიც ეძღვნება შივას, ასევე ჰანუმანს და ლაკშმის. ↑ NGA GeoNames Additional Metadata. დაარქივებულია ორიგინალიდან — 2021-01-22. ციტირების თარიღი: 2022-01-16.
მარ-ო-ბაკოა

მარ-ო-ბაკოა (ფრანგ. Mare aux Vacoas — მავრიკის ყველაზე დიდი ტბაა. ის მდებარეობს პლენ-ვილემის ოლქში, კუნძულის სამხრეთ-დასავლეთ ნაწილში, ქალაქ კურეპიპეს სამხრეთით. მისი ფართობია 2,6 კმ². სიმაღლე შეადგენს 600 მეტრს ზღვის დონიდან, მოცულობა კი 25,89 კმ³ და წყლით უზრუნველყოფს ზემო პლენ-ვილემის ოლქს და მოკის ოლქს. ვიკისაწყობში არის გვერდი თემაზე: მარ-ო-ბაკოა http://www.ingrids-welt.de/reise/mau/reghoch.htm http://www.cosmotourist.de/reisetagebuch/view/s/362/t/rundreise-durch-den-sueden-von-mauritius/ დაარქივებული 2009-08-10 საიტზე Wayback Machine. http://www.panoramio.com/photo/1511079 დაარქივებული 2016-05-27 საიტზე Wayback Machine.
ვასილ სიხარულიძე

ვასილ (დავით) სიხარულიძე (დ. 30 მაისი, 1968, თბილისი) — ქართველი პოლიტიკოსი. საქართველოს თავდაცვის მინისტრი 2008 წლის 9 დეკემბრიდან 2009 წლის 27 აგვისტომდე, საქართველოს ატლანტიკური საბჭოს გამგეობის თავმჯდომარე. დავით სიხარულიძე დაიბადა 1968 წლის 30 მაისს, ქალაქ თბილისში. 1993 წელს დაამთავრა თბილისის სახელმწიფო სამედიცინო უნივერსიტეტი, სამკურნალო ფაკულტეტი. 1993-1995 წლებში მუშაობდა ფსიქიატრიის ინსტიტუტში ექიმ-ფსიქიატრად; 1995-1996 წლებში ასრულებდა საქართველოს ატლანტიკური საბჭოს აღმასრულებელი დირექტორის მოვალეობებს; 1996-2000 წლებში მუშაობდა საქართველოს პარლამენტის თავდაცვისა და უშიშროების კომიტეტში წამყვან სპეციალისტად; 2000-2002 წლებში ეკავა ნატოს სამმართველოს უფროსის თანამდებობა საქართველოს საგარეო საქმეთა სამინისტროში; 2002 წელს დაინიშნა ნატოში საქართველოს მისიის (ბრიუსელი, ბელგია) ხელმძღვანელის მოადგილედ; 2004 წლის მარტიდან ივლისამდე მუშაობდა ეროვნული უშიშროების საბჭოს მდივნის მოადგილედ; 2004 წლის ივლისში დაინიშნა საქართველოს თავდაცვის მინისტრის მოადგილედ; 2005 წლის ოქტომბერში დაინიშნა თავდაცვის მინისტრის პირველ მოადგილედ, რომლის კომპეტენციაშიც შედიოდა პოლიტიკისა და დაგეგმვის, საერთაშორისო ურთიერთობებისა და იურიდიული საკითხები; 2006 წლის 1 მარტს დაინიშნა აშშ-ში, კანადასა და მექსიკაში საქართველოს საგანგებო და სრულუფლებიან ელჩად; 2008 წლის 9 დეკემბერს დაინიშნა საქართველოს თავდაცვის მინისტრად. ვასილ სიხარულიძე — საქართველოს ბიოგრაფიული ლექსიკონი ვასილ სიხარულიძე — Civil.ge ↑ ვასილ სიხარულიძე. „ესპერსონა“. დაარქივებულია ორიგინალიდან — 2020-03-19. ციტირების თარიღი: 19 მარტი, 2020.
ჩანახი

ჩანახი — ცხვრის ხორცისა და ბოსტნეული კულტურებისაგან დამზადებული ქართული კერძი. ცხვრის ხორცი - 1 კგ ცხვრის დუმა - 0,2 კგ ბადრიჯანი - 1 კგ (6-7ცალი) პომიდორი - 1 კგ კარტოფილი - 0,7-0,8 კგ ხახვი - 0,2 კგ (4-5 თავი) ნიორი - 1 თავი მწვანილი: ქინძი, ოხრახუში, ნიახური, რეჰანი - 3-3 ძირი ხმელი ქინძი წიწაკა მარილი ცხვრის დუმა დავჭრათ წვრილად და მოვშუშოთ. ამავე ქონში ცალ-ცალკე შევწვათ მთელ-მთელი (თავმოჭრილი) ბადრიჯანი; ოთხად, სიგრძივ გაჭრილი კარტოფილი და მთელ-მთელი მწიფე პომიდორი. მოშუშული დუმის ნარჩენებში ავურიოთ წვრილად დაჭრილი ნიორი, ქინძი, ოხრახუში, ნიახური, რეჰანი, წიწაკა, დანაყილი ხმელი ქინძის თესლი. აღნიშნული გულსართი ფრთხილად ჩავდოთ ბადრიჯანში და პომიდორში, ისე რომ არ დავარღვიოთ მთლიანობა. ცალკე შევწვათ დაჭრილი ცხვრის ხორცი, ჩავალაგოთ ქვაბში ფენა-ფენად, ჯერ ბადრიჯანი, შემდეგ ხორცი, დაჭრილი ხახვი, კარტოფილი, პომიდორი, ხორცი, ბადრიჯანი, კარტოფილი, ხორცი და ზევიდან პომიდორი. დავასხათ გულსართისა და ცხიმის ნარჩენები და 15-20 წუთი ვშუშოთ. და რა თქმა უნდა უმარილო საჭმელი რომ არ გამოგვივიდეს შეწვისას ყველაფერს ცოტა-ცოტა მარილი მოვაყაროთ, რა თქმა უნდა გემოვნების და თვალზომის მიხედვით. ჩანახი სასურველია მომზადეს თიხის ჭურჭელში, თუ არ გვაქვს უდრო დიდი გულით და ბარაქიანი ხელით გავაკეთოთ, რომ გემოთი არანაკლები გამოგვივიდეს. ↑ David A. Bender, A Dictionary of Food and Nutrition, Chanakhi ↑ Tim Burford, Georgia, p. 74 ↑ Darra Goldstein, The Georgian Feast: The Vibrant Culture and Savory Food of Georgia, p. 86 ↑ Robin Liston, Travels with My Heart: The Essential Guide for Travellers with Heart Conditions, p. 71 ↑ V.V. Pokhlebkin, National Cuisines of the Peoples of the Soviet Union, Chanakhi დაარქივებული 2019-10-27 საიტზე Wayback Machine. , Tsentrpoligraf Publ. House, 1978; English edition: V.V. Pokhlebkin, Russian Delight: A Cookbook of the Soviet People, London: Pan Books, 1978
ჯონ სკოტ ჰოლდეინი

ჯონ სკოტ ჰოლდეინი (ინგლ. John Scott Haldane; დ. 3 მაისი, 1860, ედინბურგი — გ. 15 მარტი, 1936, ოქსფორდი) — ინგლისელი ფიზიოლოგი, ლონდონის სამეფო საზოგადოების წევრი (1897). ცნობილი ინგლისელი ბიოლოგის ჯონ ბერდონ სარდენსონ ჰოლდეინის მამა. 1884 წელს დაამთავრა ედინბურგის უნივერსიტეტი. შექმნა კლასიკური მოძღვრება სუნთქვის რეგულაციისა და სუნთქვის პროცესში ნახშირმჟავას მნიშვნელობის შესახებ. დაამუშავა სუნთქვის კვლევის მეთოდები (ალვეოლური ჰაერის მიღების მეთოდი. ჰოლდეინი-პრისტლის მიხედვით, აირცვლის შესწავლა დუგლას-ჰოლდეინის მიხედვით), შექმნა აირცვლის გამოსაკვლევი აპარატი. პირველმა შეიმუშავა მეცნიერულად დასაბუთებული უსაფრთხო დეკომპრესიის რეჟიმი მყვინთავებისათვის, შეისწავლა ნახშირჟანგის ტოქსიკური მოქმედების მექანიზმი, დაამუშავა მაღლივი ფრენის ფიზიოლოგიური უზრუნველყოფის საკითხები, მაღაროელთა უსაფრთხოების ღონისძიებები და სხვა. იყო მექანისტური ტენდენციების მოწინააღმდეგე ფიზიოლოგიაში. ვიკისაწყობში არის გვერდი თემაზე: ჯონ სკოტ ჰოლდეინი ვ. ყენია, ქართული საბჭოთა ენციკლოპედია, ტ. 11, თბ., 1987. — გვ. 680. ↑ Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ Who Named It? <a href="https://wikidata.org/wiki/Track:Q66683"></a> ↑ Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 5.0 5.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 6.0 6.1 6.2 6.3 6.4 Kindred Britain <a href="https://wikidata.org/wiki/Track:Q75653886"></a> ↑ 7.0 7.1 7.2 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ Award winners : Copley Medal — Royal Society. <a href="https://wikidata.org/wiki/Track:Q123885"></a> ↑ https://www.royalsociety.org.nz/who-we-are/our-people/our-fellows/all-honorary-fellows/
1939

ვიკისაწყობში არის გვერდი თემაზე: 1939 1939 (ათას ცხრაას ოცდაცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა. ეს წელი არის XX საუკუნის მე-4 დეკადის მე-9 წელი. მარტი : გერმანიამ დაიპყრო ჩეხოსლოვაკიის დარჩენილი ნაწილი 15 მარტი : ნაცისტურმა არმიამ დაიკავა ჩეხეთი. 23 აგვისტო : მოლოტოვ-რიბენტროპის პაქტი 1 სექტემბერი : გერმანიის თავდასხვა პოლონეთზე 3 სექტემბერი : გერმანიის ინგლისსა და საფრანგეთზე დავდასხმა 16 სექტემბერი : ფაშიშტებმა ალყა შემოარტყეს ვარშავას 17 სექტემბერი : ”უცნაური ომი” საფრანგეთსა და ინგლისს შორის 2 ოქტომბერი : მეორე მსოფლიო ომშო პოლონეთის არმიის დარჩენილმა ნაწილმა იარაღი დაყარა გერმანიასა და იტალიას შორის დაიდო ახალი ხელშეკრულება ურთიერთობების შესახებ. ქალაქად გამოცხადდა ტყიბული. მთავარი სტატია: კატეგორია:დაბადებული 1939. 1 იანვარი : მიშელ მერსიე — ფრანგი მსახიობი. 1 იანვარი: ალი მაჰდი მუჰამადი — სომალის პოლიტიკური და სამხედრო მოღვაწე 6 იანვარი  : ვალერი ლობანოვსკი — საბჭოთა უკრაინელი ფეხბურთელი და მწვრთნელი. (გ. 2002) 11 იანვარი  : ჯუმბერ კოპალიანი — ქართველი მეცნიერი 12 იანვარი  : ჟაკ იომბი-ოპანგო — კონგოელი სამხედრო და პოლიტიკური მოღვაწე. 27 იანვარი : ტიგრან მანსურიანი — სომეხი კომპოზიტორი 12 თებერვალი : რეი მანზარეკი — ამერიკელი მუსიკოსი, მომღერალი, პროდიუსერი, პიანისტი, მწერალი. 14 თებერვალი  : იუჯინ ფამა — ამერიკელი ეკონომისტი. 3 მარტი : ევა ირჟიჩნა — ბრიტანელი და ჩეხი არქიტექტორი, დიზაინერი 12 მარტი : ზურაბ სარჯველაძე — ქართველი ფილოლოგი (გ. 2002) 17 მარტი  : ჯოვანი ტრაპატონი — იტალიელი მწვრთნელი და ყოფილი ფეხბურთელი 22 მარტი : ამირან შალიკაშვილი — ქართველი მსახიობი (გ. 2018) 26 მარტი : გურამ დოჩანაშვილი — ქართველი მწერალი (გ. 2021) 31 მარტი : ზვიად გამსახურდია — მწერალი, საქართველოს რესპუბლიკის პრეზიდენტი (1991–1992) (გ. 1993) 1 აპრილი : ალი მაკგროუ — ამერიკელი მსახიობი 2 აპრილი : მარვინ გეი — ამერიკელი მომღერალი (გ. 1984) 7 აპრილი : ფრენსის ფორდ კოპოლა — ამერიკელი კინორეჟისორი 15 მაისი : ლია სტურუა — ქართველი პოეტი 26 მაისი : კოსტავა, მერაბ — ქართველი მუსიკათმცოდნე, პოეტი (გ. 1989) 10 სექტემბერი : ბერიაშვილი, ზარბეგ — ქართველი სპორტსმენი 14 ოქტომბერი : ლორენი, რალფ — ამერიკელი დიზაინერი 11 ნოემბერი : ხარანაული, ბესიკ— ქართველი მწერალი და პოეტი მთავარი სტატია: კატეგორია:გარდაცვლილი 1939. 28 იანვარი : იეიტსი, უილიამ ბატლერ — ირლანდიელი პოეტი (დ.1865) 4 თებერვალი : საპირი, ედუარდ — ამერიკელი ენათმეცნიერი, ანთროპოლოგი (დ.1884) 10 თებერვალი : პიუსი XI — რომის პაპი (დ.1857) 27 თებერვალი : კრუპსკაია, ნადეჟდა— ლენინის მეუღლე, რუსი პოლიტიკური მოღვაწე (დ.1869) 21 მარტი : აავი, ევალდ —ესტონელი კომპოზიტორი და საგუნდო დირიჟორი. (დ. 1900) 23 სექტემბერი : ფროიდი, ზიგმუნდ— ავსტრიელი ფსიქოლოგი, ნევროლოგი (დ.1856) 14 ნოემბერი : არსენიშვილი, ალექსანდრე — ქართველი კრიტიკოსი და მთარგმნელი (დ. 1892) ფიზიკა : ერნესტ ლორენსი ქიმია : ადოლფ ბუტენანდტი, ლავოსლავ რუჟიჩკა ფიზიოლოგია და მედიცინა : გერჰარდ დომაგკი ლიტერატურა : ფრანს ემილ სილანპა მშვიდობა : პრემია არ გაცემულა
ვა-ბანკი

ვა-ბანკი (ფრანგ. va banque) — ტერმინი ბანქოს თამაშობებში, აღნიშნავს მოთამაშის მიერ თავის განკარგულებაში მყოფი მთელი ფულის ფსონად ჩადებას. ამ დროს დანარჩენი მოთამაშეები უნდა დასვან ვა-ბანკზე წასულ მოთამაშეზე ან არანაკლები თანხა, ან ხელი გაუშვან, რის შედეგადაც, მოგებულს მთელი თანხა ერგება, ხოლო დანარჩენი მოთამაშეები თავის ფსონებს კარგავენ. ტერმინი წარმოიშვა მე-18 – მე-19 საუკუნეებში პოპულარული ბანქოს თამაშიდან ფარაონი. ყველაზე ხშირად ტერმინს იყენებენ შესიტყვებაში „ვა-ბანკზე წასვლა“, „ვა-ბანკზე თამაში“ და ა. შ. გადატანითი მნიშვნელობით აღნიშნავს მოქმედებას რომელიც დიდ რისკთან არის დაკავშირებული. ცნობილია, რომ ეს ტერმინი გამოყენებულ იქნა 1939 წელს გერინგის და ჰიტლერის საუბარში, რომელიც დიდი ბრიტანეთის მიერ ომის გამოცხადებას შეეხებოდა. გერინგმა ჰიტლერს ურჩია: „ჩვენ გვინდა გავრისკოთ“, რაზეც ჰიტლერმა უპასუხა: „მე მთელი ცხოვრებაა ვა-ბანკზე ვთამაშობ“. პოკერში აქვს თავისი დასახელება — ოლ-ინი (ინგლ. all in). ↑ Henry Picker, Hitlers Tischgespräche, Ullstein TB 26509